Game of Thrones

Game of Thrones, eller Maktspillet om Tronen, er en hendelse døpt etter TV-serien etter samme navn. Hendelsen fant sted da viserektor Reidar plutselig forlot skolen tidlig i 2023, og etterlot seg et stort maktvakuum. I dette vakuumet var det mange som forsøkte å ta hans plass, men hvem vant ut? Det kan du lese om her.

## 31.03.23 - Reidars fall

Den 31. Mars 2023 var en virkelig historisk dag for katedralskolen. 31. mars 2023 var nemlig Reidars siste dag på skolen. Han hadde ikke gitt noen indikasjoner på at han skulle forlate stillingen sin, men det var klart for alle på skolen at det var noe som plaget ham og som hadde plaget ham i lang tid. Om det var den eldgamle ryggen hans eller at russetiden nok en gang nærmet seg var det ingen som visste, men alle spekulerte i hva det var som egentlig gjorde viserektoren så urolig. På akkurat denne dagen var det en ekstra sterk følelse av uro som lå over skolen, Reidar hadde nemlig blitt sett gjentatte ganger i løpet av dagen løpende rundt i skolens ganger, og mange av elevene og lærerne var nervøse og spente på hva som ville skje.

På et tidspunkt på dagen ble det kjent blant elevene at Kattas Elevfront hadde samlet seg utenfor skolen. En gruppe elever som tidligere hadde vist en sterk motstand mot Reidar, var nå i full marsj mot skolen, iført kors og med vievann i hendene. De hevdet at Reidar var en vampyr, og at de var nødt til å utføre en eksorsisme på ham. Reidar ble raskt varslet om situasjonen, selv om mange tror at han allerede hadde forutsett det, og han forlot skolen gjennom en bakdør. Det var ingen som visste hvor han dro, eller hva som skjedde med ham etter at han forlot skolen. Noen elever hevdet senere at de hadde sett ham løpende rundt i bymarka iført en mørk dress og med tydelige hoggtenner, mens andre mente at han hadde forsvunnet inn i en tunnel under skolen. Det som uheldigvis er mest sannsynlig er at Reidar enkelt og greit ble pulverisert i sollyset, men det er ingen som vet helt sikkert.

### Hva skjedde rett etterpå?

Etter Reidars plutselige fall var det totalt kaos i og rundt skolebygget, det hadde oppstått et tydelig maktvakuum og ingen av elevene eller lærerne var helt sikre på hvem som ville innta posisjonen eller om de i det hele tatt var trygge selv. I kaoset så tidligere revysjef Eirik Luxin 'Bossman' Haave sitt snitt og bevegde seg raskt for å overta makten. Sammen med sin arme som hovedsakelig besto av revymedlemmer og hans egne støttespillere marsjerte Bossman direkte til Rektor Hovs kontor for å stille sine krav. Ingen vet riktig hva som skjedde inne på kontoret, men det som er sikkert er at da Haave kom ut av kontoret igjen var han iført en stilig trench coat med en matchene bowler hatt, og bar med seg en messenger-bag i skinn i sin høyre hånd. I Reidars tomrom handlet Eirik raskt og brutalt, og fikk gjennomført sin vilje. Dette ville nok historikere sett tilbake på som et av verdens best gjennomførte statskupp - hadde det ikke vært for én ting. Bossman var ikke klar over konstruksjoinen av REIDAR2.0, en konstruksjon som hadde blitt ferdig kun dager i forveien. REIDAR2.0 våknet til liv og utslettet raskt Haaves hær, og etter en lang utmattelseskamp som la hele A-bygget i ruiner tvang REIDAR2.0 selveste Bossman ned på kne; en hendelse som sendte sjokkbølger gjennom hele skolen - alle trodde nemlig at Bossman var øverst i næringskjeden og helt uslåelig, men her var det altså en sterkere entitet som ingen visste om.

Uansett hva som skjedde med Reidar den dagen, forble hans plutselige avgang en stor gåte på Katta, og mange spurte seg hvorfor han ikke kjempet tilbake. Mange elever og lærere sørget over tapet av en så respektert person på skolen, mens andre var mer skeptiske til hele situasjonen og så på det som et setup; ikke langt fra setupet som tydeligvis 'drepte' den verdensberømte hiphop-artisten Tupac. Det er flere som hevder at de så Reidar ta revysjefen i hånden kort tid før han forsvant ut bakdøra. Det har senere dukket opp det som hevdes å være fotografisk bevis av dette. Kanskje de to planla alt dette for at Bossman skulle overta makten og bli Reidars erstatning? Er Bossman også en vampyr? Uansett om vi til slutt får svar på disse spørsmålene eller ikke er det én ting som er sikkert: Reidars siste dag på skolen vil aldri bli glemt.

### Hvor er Reidar nå?

Selv om det er blitt rapportert at viserektoren ble jaget bort fra skolen av elever, er det ingen som er helt sikker på om han faktisk er borte. Det har oppstått en teori om at Reidar har klart å skape sine egne 'horcruxer', en magisk teknikk som ble beskrevet i bøkene om Harry Potter. Disse 'horcruxene' kan binde sjelen til en person til den materielle verden, og det er kjent at Voldemort, hovedskurken i bøkene, klarte å overleve ved å skape slike 'horcruxes'. Noen spekulerer på om Reidar har gjort det samme, og at han fortsatt eksisterer i en eller annen form, kanskje som et usynlig vesen eller et spøkelse. Dette har ført til en økende spenning blant elevene på Katta, og mange er nå engstelige for at Reidar kan dukke opp igjen når som helst. Vil Reidar komme tilbake? Hva skjer da med REIDAR2.0? Hvem er sterkere? Vil vi noensinne få svar? Det er uansett en ting som er sikkert, Reidar har vært en sann legende på katta og vil savnes for alltid.